Na temelju članka 41. Zakona o lokalnim porezima („Narodne novine“ broj 115/16) i članka 32. Statuta Općine Viškovci („Službeni glasnik“ Općine Viškovci broj 01/13) te Suglasnosti da Porezna uprava može obavljati poslove utvrđivanja, evidentiranja, nadzora , naplate i ovrhe radi naplate poreza jedinica lokalne i područne (regionalne) samouprave („Narodne novine“ broj 1/17) Općinsko vijeće Općine Viškovci na 2. sjednici održanoj dana 01. rujna 2017. godine donosi:

**ODLUKU**

**O POVJERAVANJU POSLOVA OBRAČUNAVANJA I NAPLATE POREZA OPĆINE VIŠKOVCI**

Članak 1.

Općina Viškovci, ovom Odlukom, prenosi u cijelosti na Ministarstvo financija, Poreznu upravu, poslove utvrđivanja, evidentiranja, nadzora, naplate i ovrhe radi naplate poreza na potrošnju, poreza na kuće za odmor, poreza na korištenje javnih površina prema Odluci o porezima Općine Viškovci.

Članak 2.

Ovlašćuje se nadležna organizacija platnog prometa zadužena za naplatu javnih prihoda (Financijska agencija) da nakladu koja pripada Poreznoj upravi, u visini od 5% od ukupno naplaćenih prihoda obračuna i uplati u Državni proračun i to do zadnjeg dana u mjesecu za prethodni mjesec.

Članak 3.

Ova Odluka stupa na snagu osmog dana od dana objave u „ Službenom glasniku“ Općine Viškovci.

Klasa:410-01/17-01/06

Urbroj: 2121/10-01-02/17-06

Viškovci, 1. rujna 2017.

Predsjednik vijeća

Mario Marijanović